**2017 - 2018 оқу жылындағы қалалық бастауыш сыныптар**

**әдіс бірлестігі отырысындағы баяндамадан**

**05.01.2018 ж**

**Абдуажитова К.М.**

А. Косарев атындағы №9 орта мектебінің

бастауыш сынып мұғалімі

**Жаңартылған оқу мазмұнындағы саралап оқыту әдісінің тиімділігі**

1. Саралап оқыту әдісі туралы
2. Саралап оқыту мен деңгейлік тапсырмалардың ұқсастығы
3. Жаңартылған оқу мазмұнындағы саралап оқыту әдісін қолданудың мұғалімге берер нәтижесі.

Бүгінгі таңда еліміздің білім беру жүйесінің ең басты міндеті – білім берудің ұлттық модуліне өту арқылы жас ұрпақтың білім деңгейін халықаралық дәрежеге жетелеу болып тұр. Міндетті орындау барысында біз алдымызға мақсат қоярымыз сөзсіз. Елбасымыз Н. Назарбаев «Рухани жаңғыру: болашаққа бағдар» мақаласында «Мақсатқа жету үшін біздің санамыз ісімізден озып жүруі яғни одан бұрын жаңғырып отыруы тиіс» деген болатын. Осыны ескере отырып ұстаздың ісінен үнемі жаңғыруды көре аламыз. Қазіргі таңдағы мектеп мұғалімі «Цифрлы да үш тілді үйрете алатын» әмбебап ұстазға айналуда.

Құрметті әріптестер, бүгінгі баянадамамда Мен «Саралап оқытудың ерекшелігі және оны қолдана білудің тиімділігімен» бөліскім келеді.

Саралап оқыту технологиясы, оқыту процесінің белгілі бөлігін қамтып, ұйымдастыру шешімдері, оны оқыту құралдарының жиынтығы. Сыныпта, топтарда оқытуға әртүрлі қолайлы жағдай туғызуды талап етеді.

Саралап оқыту әрекеті – білім алуға бағытталған әрекет. Ол өз бетінше мұғалімнің жетекшілігімен жүзеге асады. Саралап оқытуды ұйымдастыру арқылы бала ақыл - ой деңгейімен белсенді әрекет арқасында репродуктивті емес өнімді нәтижеге жетеді.

Оқушылардың дербес ерекшеліктерін анықтау үшін мұғалім алдымен, оқушыларының ықылас - жігерін, есте сақтау, ойлау қабілеттерін, ынтасын, жалпы білім деңгейін зерттейді. Бұл ерекшеліктерді айқындау барысы да мұғалімнің қыруар еңбегін талап етуі сөзсіз. Білімді меңгеру деңгейін анықтауға арналған тапсырмалар дайындау, диагностика жүргізу, түрлі сауалнамалар алу, ата – аналарымен сұқбат. Тіпті оқу жылының басында – ақ Сіз өз оқушыңыздың жеке дара ерекшеліктерін байқай бастайсыз. Оның күнделікті сабаққа дайындығынан бастап, қай тапсырмаларды жоғары деңгейде орындап жүргенін де есепке аласыз. Оқушыларды топтарға бөлгенде, олардың оқуға және жұмысқа деген қабілеті ескеру басты талап. Оқуға қабілеттік деп оқушының неғұрлым қысқа мерзім ішінде білімнің биік деңгейіне жету қабілетін түсінеміз. Бұл белгі бойынша оқуға қабілеті жоғары, орташа және төмен деп үшке бөлуге болады, Сыныпта барлық балалардың ойлау қабілеті бірдей емес. Сондықтан, сабақ кезінде әрқайсының деңгейіне қарай жұмыстың түрін таңдап, сол тақырыпты игеру көзделсе, өте пайдалы. Біз өз іс - тәжірибемізге осыларды енгізіп, жұмыс жасап келеміз. Біздің басты мақсатымыз - сынып оқушыларының ерекшелігін анықтау. Оның үстіне бескүндік оқу аптасы мен 40 минуттық уақыт ішінде ҰМЖ мен ОМЖ-да енгізген барлық жоспарларыңыздың да орындалуына септігін тигізеді. Қазақ тілі сабағында (4 сыныпты алар болсақ), септік түрлерін өтеміз. Алдыңызда күрделі жаттығу мәтіні қойылған. Мәтінді көшіріп жазу керек, ілік септігіндегі сөздерді табу қажет және сөз құрамына талдау секілді бірнеше дескриптор қойылды.

* А-В- С деңгейіндегі оқушыларыңызға мәтіндегі сөйлемді көшіріп жазу берілсе –

**1 ұпай**

* В деңгейіндегі оқушы ілік септігінде тұрған сөзді табады, астын сызады – **1 ұпай**
* С дегейіндегі оқушылар оған ілік септігінің сұрағын қояды – **1 ұпай**
* А деңгейіндегі оқушылар сол сөздерді сөз құрамына талдауы тиіс - **1 ұпай**

Бұл жұмысты топтық жұмыс ретінде де, деңгейлік тапсырма ретінде де қолдануға болады.

Сабақты бекіту мақсатында «Мюнстенберг» әдісінде осы оқыту технологиясында қолдануға болады. Ол үшін оқушыларға үлестірме қағаздары беріледі. 1-топқа жалқы есімдерді табу болса, екінші топқа жалпы есімдерді табу беріледі.

|  |  |
| --- | --- |
| Аоаокговтсағаткешекеседалақызылсарыбала  Жақындалподәптертелефонажпрэрлдвайфай | ТАРҒЫНАПОИТИАЛАБАЙАСТАНАЛАЛОАПСИИ  БУРАДАЛАБУРАБАЙҚАЛАПАРЛДЖАРАЖАРМИУ |

Есеп шартын оқумен қатар оны түсіну, шығару жолын дәл табу кез – келген оқушының қабілетіне сай келе бермейді. Есеп шартын бейнелік визуальды жолмен түсіндірген де тиімді тәсілдердің бірі. Ал оқушыға оқушы сұрақтар қоюы арқылы да іске асыруға болады. 2 сыныптың «Бір және екі амалмен орындалатын есептер» тақырыбында мынадай тапсырмалар кездеседі.

*Балалар 8 себет алма және одан 3 себеті кем алмұрт жинады. Балалар барлығы неше себет жеміс жинады?*

***Тиімді сұрақтар:***

* *Есеп не туралы?*
* *Есепте не белгілі?*
* *Есепте нені табу керек?*
* *Есепті шығарудың жолдарын айт*

Бұл сұрақтарды оқушының білімді қабылдау және игеру қабілетіне сай қойған дұрыс. Олар бірлесе отырып бірін – бірі оқытуға, реттеуге қалыптасады. Саралап оқытуда белсенді оқушыларды «Скафолдор» ретінде қолдану тиімді рөл атқарады . Сұрақтарды есепті түсініп отырған белсенді оқушыңыз «Скафолдор» қойғаны өте дұрыс.

Тіпті көркем еңбек сабағында да, жоспар бойынша жасалатын бұйымды дайындау да тек қана оқу құралында көрсетілген ресурстармен шектеліп қалмай бала қабілетін саралап деңгейлік тапсырма ретінде ұсынуға болады. Қарындашпен , бояулармен, ермексазбен және қарапайым түсті қағаздар мен маталардан жұмысты орындауға болады.

Бейнелеу сабағында «Сиқырлы әріптер» тақырыбында мен өз сабағымда оқушыларды қабілеттеріне қарай саралап, олардың бір тобына жай түсті қарындаштармен сурет салуға, екінші топқа акварель бояуларымен жұмыс жасау берілсе, үшінші топқа фломастермен жұмыс берілді. Сабақта бір тапсырманы түрліше орындауға мүмкіндік жаратылса, екінші жағынан оқушыларда қызығушылық деңгейі арта түседі. Олар өз еңбектері мен бірін – бірі бағалауға үйренеді.

**Деңгейлеп – саралап оқыту технологиясының оқушыларға тиімділігі:**

* Топ оқушыларының барлығыда деңгейлік тапсырма орындауы;
* Білім көрсеткішінің нақты және сапалы болуы;
* Оқушылардың оқуға деген ынтасының артуы;
* Оқушының іздену дағдысы мен ұстамдылығының қалыптасуы;
* Оқушы белсенділігінің оянуы;
* Оқушының қиындықты жеңуге де ұмтылысының артуы;

**Деңгейлеп – саралап оқыту технологиясының мұғалімдерге тиімділігі:**

* Оқыту әдісінде білім игерудің үш деңгейінің қарастырылуы;
* Білім дәрежесі бірдей топтарда тексеру ісінің жеңілдеуі;
* Оқушы жұмысының әділ бағалануы;
* Оқушы мен мұғалім жұмысының белсенді түрде болуы;
* Дарынды балаларды анықтау мен тұрақты да жүйелі жұмыстың орнауы.

**2017 - 2018 оқу жылындағы қалалық бастауыш сыныптар**

**әдіс бірлестігі отырысында**

 



 